EkBass/fiwiki-20250220-pages-articles huggingface dataset:
Anssi Vuorio

Anssi Vuorio (s. 30. elokuuta 1965 Kajaani) on suomalainen juristi, joka on toiminut pitkään ammattiliittojen johtotehävissä. Hän oli Toimihenkilöunionin johtaja vuosina 2010–2011 ennen sen yhdistymistä Ammattiliitto Prohon. Hän on toiminut sittemmin Pron edunvalvonnassa ict- ja viestintäsektorin johtajana. Aiemmin Vuorio toimi Palvelualojen ammattiliitto PAMin 1. varapuheenjohtaja vuodesta 2002, ja työskenteli sitä ennen Liikealan ammattiliitossa vuodesta 1994. Koulutukseltaan Vuorio on oikeustieteen kandidaatti Helsingin yliopistosta. Hän on aiemmin työskennellyt lakimiehenä ammattiliittojen ja työvoimapiirin palveluksessa. Hän on toiminut sopimuspäällikkönä Palvelualojen ammattiliitossa vuodesta 2000 ja sopimusvastaavana Liikealan ammattiliitossa 1999. Lisäksi hän on toiminut lakimiehenä sekä Liikealan ammattiliitossa (1994) ja Uudenmaan työvoimapiirissä vuosina 1990–1994. Oikeusneuvosmiehenä hän toimi Helsingin raastuvanoikeudessa vuonna 1990. Vuorion luottamustehtäviä ovat olleet muun muassa Eläke-Fennian hallintoneuvoston jäsenyys ja UNI Europa kaupan jaoston jäsenyys. Vuorio harrastaa ulkoilua ja hänen perheeseensä kuuluvat vaimo sekä kaksi lasta. ==Lähteet== * http://www.pam.fi/mp/db/file_library/x/IMG/15014/file/AnssiVuoriohenkilotiedot.doc Luokka:Suomalaiset juristit Luokka:Vuonna 1965 syntyneet Luokka:Elävät henkilöt
Ravennan eksarkaatti

Ravennan eksarkaatti oli Bysantin vallan keskus Italiassa 500-luvun lopulta vuoteen 751, jolloin langobardit surmasivat viimeisen eksarkin. ==Tausta== Ravennasta tuli Länsi-Rooman pääkaupunki keisari Honoriuksen aikana vuonna 404 hyvän satamansa ja puolustettavan sijaintinsa ansiosta. Kaupunki säilyi Rooman pääkaupunkina keisarikunnan luhistumiseen vuonna 476 saakka, jonka jälkeen siitä tuli Odovakarin ja sitten ostrogoottien kuninkaan Teoderik Suuren pääkaupunki. Lopulta gootteja vastaan vuosina 535–552 sotinut Bysantin kenraali Belisarius valloitti kaupungin ja siitä tuli vuonna 539 Bysantin provinssikeskus. Langobardien aloitettua maahantunkeutumisensa vuonna 568, Ravennasta tehtiin keisarillinen eksarkaatti Maurikioksen aikana, kun Bysantti huomasi joutuvansa taas pitkälliseen sotaan Italiasta. ==Eksarkaatti== Eksarkaatti oli järjestetty herttuakuntiin (esimerkiksi Rooman herttuakunta, Veneton herttuakunta, Calabrian herttuakunta, Spoleto), joiden keskuspaikat olivat enimmäkseen rannikkokaupunkeja langobardien hallitessa niemimaan keskiosia. Herttuakuntien sotilaallinen ja poliittinen johtaja oli eksarkki itse, Bysantin keisarin edustaja Ravennassa. Ravennan eksarkaatti ei kattanut kaikkia Bysantin Italian alueita, vaan bysanttilainen Sisilia oli erillinen provinssinsa, kun taas Korsika ja Sardinia kuuluivat Afrikan eksarkaattiin. Rooman todellinen hallitsija oli paavi, jonka suhteet Bysanttiin olivat ongelmalliset. Vähitellen kaikki eksarkaatin alueet siirtyivät paaville tai langobardeille, jotka valloittivat itse Ravennan noin 750. Luokka:Bysantin valtakunta Luokka:Italian entiset valtiot ja valtiomuodostelmat Luokka:Ravenna
Diamond Aircraft Industries

Diamond Aircraft on itävaltalainen lentokonetehdas, joka toimii Wienin lähellä olevassa Wiener Neustadtissa. Yhtiö perustettiin vuonna 1981 nimellä Hoffmann Flugzeugbau - se kehitti H36-moottoripurjelentokoneen. Vuonna 1991 yhtiön nimi muuttui muotoon HOAC AG. Christian Dries on johtanut yritystä vuodesta 1989 alkaen ja Driesin perhe on nykyisin yhtiön omistaja. Yhtiö on toimintansa aikana toimittanut yli 3 500 1-2 -moottorista yleisilmailun lentokonetta. Sen alihankintaketjussa työskentelee 1 000 ihmistä eri puolella maailmaa. Koneet ovat kokonaan hiilikuitulujitteisia. Niiden moottorit, joita yhtiö nykyään itse suunnittelee ja valmistaa, ovat dieselmoottoreita. ==Lentokoneet== Vuonna 2005 tuotannossa oli: * Diamond HK36 "Super Dimona" moottoripurjelentokone * Diamond DA20 "Katana", 2-paikkainen yleisilmailukone * Diamond DA40 "Diamond Star", 4-paikkainen yleisilmailukone * Diamond DA42 "Twin Star", 2-moottorinen, 4-paikkainen yleisilmailukone * Tuotekehitetyksessä on D-JET, yhden miljoonan dollarin hintainen suihkukone. Hinta on ollut suunnittelua ajava tekijä, koska on pyritty halvimpaan suihkukoneeseen. Sen ensilento oli 18. huhtikuuta 2006. == Aiheesta muualla == *Diamond Aircraft-yhtiö sivusto *Boeing Successfully Flies Fuel Cell-Powered Airplane *
Virologia

Virologia eli virusoppi on mikrobiologian osa-alue, joka tutkii viruksia. Virologian tutkimusalueisiin kuuluu muun muassa virusten rakenne, luokitus, evoluutio ja niiden aiheuttamat sairaudet. == Lähteet == == Aiheesta muualla == * * * * *
28 päivää

28 päivää on vuonna 2000 ensi-iltansa saanut draamaelokuva. Sen pääosia näyttelevät muun muassa Sandra Bullock, Viggo Mortensen ja Steve Buscemi. == Juoni == Sanomalehti-kolumnisti ja vannoutunut bilettäjä Gwen (Bullock) pakotetaan vieroitukseen hänen pilattuaan siskonsa häät ja sen jälkeen varastettuaan limusiinin ja romutettuaan sen ajamalla päin kotitaloa. Tämän seuraksena hän miltei joutuu vankilaan, mutta joutuukin 28 päiväksi vieroitushoitolaan. Hoitolassa Gwen loukkaantuu pahasti putoamalla ikkunasta, mutta vieroitukseen joutunut baseball-tähti Eddie Boone (Mortensen) pelastaa hänet. == Rooleissa == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Betty Thomasin ohjaamat elokuvat
Rotax

BRP-Rotax GmbH & Co KG (2008 - 2016 BRP-Powertrain GmbH & Co. KG) on itävaltalainen moottorinvalmistaja, jonka tuotteita käytetään muun muassa moottorikelkoissa, moottoripyörissä ja lentokoneissa. Yhtiö perustettiin nimellä Rotax-Werk AG vuonna 1920 Dresdenissä, Saksassa. Myöhemmin se joutui Fichtel & Sachs AG:n haltuun, vuonna 1943 tehdas siirrettiin Welsiin, Itävaltaan, ja sieltä vuonna 1947 Gunskircheniin. Vuonna 1959 Rotax yhdistyi wieniläiseen Lohner-Werkeen, joka valmisti autojen ja rautatievaunujen runkoja. Vuonna 1962 ensimmäinen Rotaxin moottori asennettiin moottorikelkkaan. Vuonna 1970 Lohner-Rotaxin osti kanadalainen Bombardier, jota kautta Rotaxin moottoripyörien moottoreiden tuotekehityksen edellytykset paranivat. Yhtiö valmisti pelkästään kaksitahtimoottoreita vuoteen 1982 asti, jolloin se alkoi valmistaa nelitahtimoottoreita. Vuonna 1989 Rotax sai tyyppisertifioinnin Rotax 912 A-lentokonemoottorille. Vuonna 2022 yhtiö joutui kohun keskelle Ukrainan sodan aikaan, koska sen valmistama moottori löytyi ukrainalaisten Mustaanmereen pudottamasta iranilaisesta Mohajer-6-lennokista, jota venäläiset käyttävät sodassa ukrainalaisia vastaan. == Rotax-tuotteita == * moottoripyörien moottorit - yhtiö myy tuotteitaan italialaiselle Aprilialle, Buell:lle ja BMW:lle * moottorikelkkojen moottorit - yhtiö myy tuotteitaan Kanadaan Can-Amille ja sen omistavalle Bombardierille — Bombardierin Ski-Doo- sekä suomalaisissa Lynx-moottorikelkoissa käytetään Rotaxin moottoreita * Rotax Max-kartingautot * Rotax 912 ja Rotax 914 moottorit kevytlentokoneille * automoottoreita Sports Car Club of America F500-kilpa-autoihin == Lähteet == == Aiheesta muualla== *Rotax website Luokka:Itävaltalaiset yritykset Luokka:Lentokonemoottorivalmistajat Luokka:Moottorikelkat
Dumb

Dumb on yhdysvaltalaisen grunge-yhtyeen Nirvanan kappale albumilta In Utero vuodelta 1993. ==Historia== Nirvanan keulahahmo Kurt Cobain sanoitti ja teki kappaleen vuonna 1990, kolme vuotta ennen In Uteron julkaisua. Kurt Cobain esitti "Dumb"-kappaleen ensimmäisen kerran 25. syyskuuta vuonna 1990. Cobain soitti kappaleen akustisesti Olympiassa collegen radiossa. Ensimmäisen kerran kappale esitettiin konsertissa 25. marraskuuta 1990 Seattlessa. ==Toiset versiot== In Utero -albumin julkaisun jälkeen Dumb julkaistiin MTV Unplugged -livekeikalla. Silloin selloa soitti Lori Coldston ja Melora Creager Rasputina-yhtyeestä. Akustinen versio "Dumb"-kappaleesta julkaistiin marraskuussa vuonna 1994 MTV Unplugged in New York -live-albumilla. Sähköinen versio kappaleesta äänitettiin 3. syyskuuta vuonna 1991 John Peelin kanssa Lontoossa. Tämä versio julkaistiin vuonna 2004 Nirvanan With the Lights Out -box-setillä. Jack Endino äänitti ensimmäisen studioversion kappaleesta lokakuussa vuonna 1992 Seattlessa, mutta Cobain ei laulanut siinä ollenkaan. Steve Albini äänitti kappaleen In Uteroa varten helmikuussa vuonna 1993 Minnesotassa. Tämä versio julkaistiin Nirvanan vuoden 2002 kokoelmalevyllä Nirvana. ==Coverversiot== Kappaleesta ovat levyttäneet coverversioita ainakin Cobainin lesken Courtney Loven yhtye Hole sekä yhdysvaltalaiset pop punk -yhtyeet Finch ja Yellowcard. ==Aiheesta muualla== * Nirvana - Dumb (Live at Reading 1992) YouTubessa Luokka:Nirvanan kappaleet
Swordfish

Swordfish tarkoittaa: * Fairey Swordfish, brittiläinen torpedopommittaja * Salasana: Swordfish, yhdysvaltalainen elokuva * USS Swordfish kahden Yhdysvaltain laivaston aluksen nimenä ;Britannian kuninkaallinen laivasto * Swordfish-luokka (hävittäjä), 1800-luvun lopulla valmistunut torpedovenehävittäjäluokka * Swordfish-luokka (sukellusvene), sukellusveneluokka *HMS Swordfish (1895), Swordfish-luokan torpedovenehävittäjä *HMS Swordfish (1916), höyrykäyttöinen sukellusvene *HMS Swordfish (61S), S-luokan sukellusvene
Afrikaner Weerstandsbeweging

Afrikaner Weerstandsbeweging, AWB () on eteläafrikkalainen järjestö, jonka tavoitteisiin kuuluu afrikaanien oman Volkstaatin (tai Boerestaat eli Buurivaltio) perustaminen. Järjestön puheenjohtajana toimi aikaisemmin Eugène Terre’Blanche. AWB:n vaakuna koostuu kolmesta mustasta numero seitsemästä valkoisessa ympyrässä punaista taustaa vasten ja muistuttaa vähän kansallisosialistien hakaristiä. AWB perustettiin Heidelbergissa Transvaalissa vuonna 1973, kun entinen poliisi Eugène Terre’Blanche pettyi maan pääministeri John Vorsterin ”liberaaleihin mielipiteisiin ja Etelä-Afrikan yhteiskunnan kommunistisiin vaikutteisiin”. Järjestön tavoite oli perustaa oma itsenäinen buurivaltio Etelä-Afrikan afrikaaneille herättämällä henkiin historialliset Oranjen vapaavaltion ja Transvaalin. 1970–1980-luvuilla järjestön jäsenmäärä kasvoi alkuperäisestä seitsemästä joihinkin satoihin jäseniin, vaikka järjestö onkin esittänyt useiden tuhansien ihmisten jäsenmääriä. AWB vastusti apartheid-järjestelmän muuttamista, terrorisoi liberaaleja poliitikkoja ja järjesti poliittisia tilaisuuksia. Hätätilalain aikana (vuosina 1984–1986) AWB pahoinpiteli useita aseettomia eteläafrikkalaisia. Järjestö vastusti erityisesti ANC:tä, jonka katsoi olevan Etelä-Afrikan kommunistisen puolueen peitejärjestö. ANC:n ja Kansallispuolueen johtamien Etelä-Afrikan demokratisoimisneuvotteluiden aikana 1990-luvun alussa AWB uhkasi aloittaa täysimittaisen sodan. AWB:n kannattajat murtautuivatkin sisään World Trade Centeriin, jossa neuvottelut olivat käynnissä, pelottelivat neuvottelijoita ja töhrivät seiniä rasistisilla kirjoituksilla. Yksi ANC:n kokousedustaja pahoinpideltiin lievästi. AWB poistui tämän jälkeen rakennuksesta. Ennen Etelä-Afrikan ensimmäisiä vapaita vaaleja Bophuthatswanan hallitsija Lucas Mangope pyysi apua levottomuuksien hillitsemisessä oikeistolaiselta Afrikaner Volksfront -järjestöltä, jonka jäsen AWB oli. Vaikka Mangope erityisesti kielsi AWB:n osallistumisen, sen joukkoja tuli alueelle. Afrikaner Weerstandsbeweging -järjestön jäsenten ilmaantuminen alueelle sai Mangopen oman armeijan kapinoimaan, ja hänet syöstiin vallasta. Bophuthatswanan epäonnistuminen myös teki lopun buurinationalistien ääriryhmien suunnitelmille aseellisesta vastarinnasta uutta demokraattista järjestystä vastaan afrikaanien volkstaatin perustamiseksi. Eugène Terre’Blanche tuomittiin vartija Paul Motshabin murhayrityksestä vankilaan vuonna 2001, josta hän vapautui vuonna 2004. == Lähteet == ==Aiheesta muualla== * Järjestön verkkosivu * Etelä-Afrikan totuuskomission päätös armahduksen myöntämisestä kolmen AWB:n jäsenen murhasta Bophuthatswanan tapahtumien yhteydessä * Afrikaner Weerstandsbeweging (AWB) South African History Online. * Afrikaner Weerstandsbeweging (AWB) Nelsonmandela.org: The O'Malley Archives. Luokka:Etelä-Afrikan politiikka Luokka:Poliittiset järjestöt Luokka:Afrikaanerinationalismi Luokka:Puolisotilaalliset järjestöt
Kata-Electronics

Kata on Liperin Ylämyllyllä toimiva säteilyturvallisuuteen erikoistunut yritys, säteilymittaustekniikan kehittäjä, mittareiden valmistaja ja niiden valtuutettu tarkastaja. Rekisteröity tavaramerkki ja aputoiminimi Kata on perustajan Kauko Tanskasen nimilyhenne. Yritys perustettiin Tšernobylin ydinvoimalaonnettomuuden jälkeen 1986. Alun perin yritys toimi perustajiensa Kauko ja Pipsa Tanskasen kotikunnassa Polvijärvellä. Ylämyllylle muutto tapahtui parempien liikenneyhteyksien takia. Yrityksen asiakkaina kotimaassa ovat muun muassa palo- ja pelastuslaitokset, Säteilyturvakeskus (STUK), ydinvoimateollisuus, kunnat, sairaalat, yliopistot, taloyhtiöt, yritykset ja yksityishenkilöt. Tuotteita menee myös vientiin. ==Tuotteita== Katan tuotteisiin kuuluvat säteilymittarisovellukset, huoneilman radonmittalaitteet, GPS-satelliittipaikannusta hyödyntävät kartta- ja paikkatietojärjestelmät, säteilyonnettomuuden simulointijärjestelmät, hirvilaskentajärjestelmät ja potilasannosmittarit röntgentutkimuksiin. ==Palveluja== Säteilymittareiden tarkastuspalvelu.VAL 4 ==Palkintoja== *Tuottava Idea -palkinto vuonna 1988 *Kultainen Avain -kunniakirja vuonna 2000 ==Aiheesta muualla== * Kata Electronicsin kotisivut Luokka:Suomalaiset elektroniikkayhtiöt Luokka:Liperi
Köyhyyteen vetoaminen

Köyhyyteen vetoaminen eli argumentum ad lazarum on argumentaatiovirhe ja argumentum ad crumenamin vastakohta. Se on nimetty uuden testamentin Lasaruksen mukaan, joka oli tuonpuoleisessa palkintonsa saava kerjäläinen. Argumentin yleinen kaava on seuraava: # Henkilö X esittää väitteen A # henkilö X on köyhä # siispä A on tosi. Esimerkkejä argumentin käytöstä: * Kaduilla elävät asunnottomat kertovat olevansa kodittomia asuntopulan vuoksi. Heidän luulisi sen tietävän. * Pienviljelijät taistelevat elantonsa puolesta, joten jos he sanovat, että meidän täytyy suojella heitä he voivat olla siinä oikeassa. Luokka:Argumentaatiovirheet
Täydellinen murha

Täydellinen murha on vuonna 1998 ensi-iltansa saanut jännitys-/trilleri- elokuva. Se on uudelleenfilmatisointi Alfred Hitchcockin vuoden 1954 elokuvasta Täydellinen rikos. Elokuvan pääosia näyttelevät Michael Douglas, Viggo Mortensen ja Gwyneth Paltrow. Viggo Mortensen on myös oikeasti taidemaalari ja jotkut elokuvassa käytettävistä Davidin maalauksista ovat hänen omiaan. ==Juoni== Rikas ja vaikutusvaltainen aviomies Steven Taylor (Douglas) saa selville hänen kauniin ja viehättävän vaimonsa (Paltrow) pettävän häntä. Vaimon salaiseksi rakastajaksi selviää taidemaalari David Shaw (Mortensen). Taylor palkkaa Shawn tappamaan vaimon suuresta summasta rahaa. ==Pääroolit== Luokka:Yhdysvaltalaiset jännityselokuvat Luokka:Vuoden 1998 yhdysvaltalaiset elokuvat Luokka:Andrew Davisin ohjaamat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset uudelleenfilmatisoinnit
Vääpeli Mynkhausen

Vääpeli Mynkhausen on Aarne Laineen ohjaama suomalainen elokuva vuodelta 1957. Elokuvan juoni perustuu Topiaksen näytelmään vuodelta 1955. ==Arviot== Aikalaisarvioiden ryöppy oli lähes järjestään kielteinen. Lehdistöarvio, viitattu 18.11.2012 Myöhemmässä arviossa todetaan, että täysi-ikäiset heittäytyvät siinä pojankoltiaisiksiKK: Vääpeli Mynkhausen, Viikon tv- elokuvia, Tv-maailma, 16-17/2014 sivu 18. Sitä pidetään sotilasfarssin halpana muunnelmana mutta ymmärretään jossain määrin. Vaikka se on hyvin lapsellinen, siinä on kuitenkin menevä rytmi.AL: Vääpeli Mynkhausen, Päivän elokuvia, Tv- maailma, 46/2012 sivu 21 ==Juoni== Professori Visaoksan (Eero Roine) perheessä on komento siirtynyt työtään alati tekevältä isältä äidille (Martta Kontula), tyttärelle ja kolmelle pojalle, joista kaksi (Reiska, jota näyttelee Vili Auvinen, ja Masa, jota näyttelee Rauno Kuosmanen) on kuritonta. Vanhin poika Pekka (Matti Kuusla) opiskelee. Ulla-sisaren (Sirkka-Liisa Wilén) aika menee seurusteluun diplomaatiksi aikovan Herbertin (Tarmo Manni) kanssa. Professori lähtee työmatkalle, ja hän patistaa poikkeuksellisesti perheensä kenraali- veljensä (Toppo Lehto) maatilalle, joka hänkään ei saa perhettä toimimaan. Vasta vanha asetoveri, vääpeli Ryynänen (Reino Valkama) saa pojat kiinnostumaan kalastuksesta, työnteosta, opiskelusta. Hän käyttää täkynä kertomuksia omasta ja kenraalin sankaruudesta. Juttujen takia vääpeliä kutsutaan kuulun saksalaisen seikkailijan paroni von Münchhausenin mukaan vääpeli Mynkhauseniksi. Emännöitsijä Maalin (Elsa Turakainen) on rakastunut kenraaliin. Vääpeli kosiskelee emännöitsijää itse sen verran, että piintynyt vanhapoikakenraali lopulta kosii Maalinia. Ullakin huomaa miehisen luutnantti Jussi Kehän (Kullervo Kalske) olevan parempi valinta kuin luihu ja omituinen diplomaatinalku. ==Näyttelijät== ==Lähteet== Luokka:Vuoden 1957 suomalaiset elokuvat Luokka:Suomalaiset mustavalkoelokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Sotilasfarssit Luokka:Aarne Laineen ohjaamat elokuvat
Brooke Hogan

Brooke Ellen Bollea (s. 5. toukokuuta 1988), paremmin tunnettu nimellä Brooke Hogan, on showpainija Hulk Hoganin ja Linda Hoganin tytär. Hän esiintyi tositelevisiosarjassa Hurjat Hoganit (Hogan Knows Best), ja hänet on nähty WWE:n TV-lähetyksessä pariin otteeseen. Hän on kiinnostunut laulamisesta ja on julkaissut kolme studioalbumia. == Ura == Brooke Hoganin ensimmäinen single "About Us" sijoittui vuoden 2006 elokuussa Billboard-listan sijalle 33. Hogan teki vuonna 2009 laulun "Dear Mom", joka on luultavasti omistettu hänen äidilleen liittyen heidän väliseen suhteeseensa. Hänen toinen albuminsa The Redemption (2009) sijoittui Billboard 200 -listalla sijalle 144. Vuonna 2015 julkaistun I Wanna Be Your Girlfriend -EP:n myynti jäi vähäiseksi. Brooke Hoganilla oli myös oma televisiosarja Brooke Knows Best. Sarjassa kerrottiin hänen elämästään vanhempiensa eron jälkeen ja hänen musiikkiurastaan. Sarjaa esitettiin kaksi kautta vuosina 2008–2009. Brooke Hogan kokeili myös näyttelijänuraa ja oli mukana Little Hercules in 3-D -elokuvassa vuonna 2009. Sen lisäksi hän sai roolin elokuvasta Sand Sharks vuonna 2012. Brooke Hogan oli seuraamassa isänsä Hulk Hoganin jäseneksi ottamista WWE:n Hall of Fameen vuonna 2005, ja hän oli myös WrestleMania XXI -tapahtuman katsomossa seuraavana päivänä. Brooke Hogan esiintyi myös WWE Saturday Night's Main Event -erikoistelevisiotapahtumassa, nyt ensimmäistä kertaa promotoimassa yhdessä isänsä kanssa. Brooke on myös esiintynyt lukuisissa muissa televisioiduissa tapahtumissa. == Yksityiselämä == Brooke Hogan on ollut todella aktiivinen Twitter-sivustolla käyttäjänimellään MizzHogan. Vuonna 2011 Brooke Hogan muutti Miamista Los Angelesiin Kaliforniaan. Saman vuoden maaliskuussa hän meni naimisiin australialaisen Josh Wellsin kanssa. Brookella on kaksi vuotta nuorempi veli, Nick Hogan. 15\. tammikuuta 2025 Hogan sai kumppaninsa kanssa kaksoset, tytön ja pojan. == Diskografia == === Albumit === * * *I Wanna Be Your Girlfriend (2015) === Singlet === * * * ==Lähteet== == Aiheesta muualla == * Brooke Hoganin viralliset sivut * Brooke Hogan United States * * Luokka:Yhdysvaltalaiset laulajat Luokka:Vuonna 1988 syntyneet Luokka:Elävät henkilöt
Northumbria

Northumbria oli pohjoisin anglien varhaiskeskiaikaisista kuningaskunnista Ison-Britannian saarella. Se käsitti nykyisen Englannin koillisosan ja Skotlannin kaakkoisosan ja ulottui Humberin estuaarista Forthin vuonoon. Alue liitettiin myöhemmin osaksi viikinkien Danelagenia. Nykyaikana Northumbrialla tarkoitetaan usein Koillis-Englantia (esimerkiksi Northumbrian yliopisto Newcastlessa). Northumbria muodostettiin yhdistämällä Bernician ja Deiran kuningaskunnat. Bernicia käsitti alueen Teesjoen pohjoispuolella ja Deira vastasi suunnilleen nykyajan Yorkshireä. Ensimmäinen yhdistyminen tapahtui Bernician kuninkaan Aethelfrithin valloittaessa Deiran noin vuonna 604. Aethelfrithia seurasi Edwin, jonka kuoltua 632 Northumbria jakautui jälleen kahtia Osricin hallitessa Deiraa ja Eanfrithin Berniciaa. Sekä Osric että Eanfrith kaatuivat taisteluissa seuraavana vuonna Cadwallonin hyökättyä heidän alueilleen. Oscricia ja Eanfrithia seurasi kuningas Oswald, joka löi Cadwallonin Heavenfieldin taistelussa noin vuonna 634. Northumbrian kuningas Oswald sai surmansa Maserfieldin taistelussa Pendan johtamia mercialaisia vastaan vuonna 642. Oswaldia seurasi Oswiu, joka joutui jakamaan kuningaskunnan Deiran kuninkaiden kanssa, kunnes kukisti Pendan Winwaedin taistelussa vuonna 655. Oswiusta tuli myös Mercian hallitsija. Mercia kuitenkin menetettiin 650-luvulla Pendan pojan Wulfheren johtamassa kansannousussa. Vuodesta 867 suurta osaa Northumbriaa hallitsivat tanskalaiset. Jorvikin kuningaskuntaan kuului suunnilleen vanha Deiran kuningaskunnan alue, Bernician jaarlit näyttävät säilyttäneen jonkinlaisen itsenäisyyden. Bernician ja samalla entisen Northumbrian kuningaskunnan pohjoisin osa, Lothian, jossa myös Edinburgh sijaitsee, liitettiin Skotlantiin vuonna 1018. == Northumbrian kuninkaat == * 604–616 Aethelfrith * 616–633 Edwin * 634–642 Oswald * 642–670 Oswiu * 670–685 Ecgfrith * 685–704 Aldfrith * 704–705 Eadwulf I * 705–716 Osred * 716–718 Cenred * 718–729 Osric * 729–737 Ceolwulf * 737–758 Eadberht * 758–759 Oswulf * 759–765 Aethelwald * 765–774 Alhred * 774–779 Aethelred I * 779–788 Ælfwald I * 788–790 Osred II * 790–796 Aethelred I * 796 Osbald * 796–806 Eardwulf * 806–808 Ælfwald II * 808–809 Eardwulf * 809–840 Eanred * 840–844 Aethelred II * 844 Rædwulf * 844–848 Aethelred II * 848–862 Osbert * 862–867 Ælla * 867–873 Ecgberht I * 873–876 Ricsige * 876–878 Ecgberht II * 878–913 Eadwulf * 913–927 Aldred == Katso myös == * Northumberland == Lähteet == * http://www.northeastengland.talktalk.net/VikingNorthumbria.htm * http://www.dot-domesday.me.uk/northumbria.htm === Viitteet === Luokka:Anglosaksien kuningaskunnat
Gillam

Gillam on noin 1 300 asukkaan kylä Manitoban provinssissa Kanadassa Thompsonin ja Churchillin välisen Hudson Bay Railwayn sekä Nelsonjoen varrella. Gillamissa sijaitsee myös vesivoimala. Provinssin hallitus perusti Gillamin kylän ja hallintoalueen 1960-luvun puolivälissä vesivoimatuotannon kehittämishankkeen yhteydessä. Hallintoalueen koko on 1 988,51 km², joten Gillamin kylä on pinta-alaltaan Kanadan viidenneksitoista suurin asutuskeskus. Kylän pinta-alasta suurin osa on asumatonta ja kehittämätöntä metsää, jota halkovat vain purot, joet ja järvet. Alue on pääosin tiheän mäntymetsän peitossa. Kolme provinssin suurimmista vesivoimaloista, Kettlen, Long Sprucen ja Limestonen vesivoimalat, sijaitsevat kylän alueella. Suurin osa kylän väestöstä työskentelee vesivoimalat omistavan sähköntuotantoyhtiö Manitoba Hydron palveluksessa. Kylässä on pieni ostoskeskus, pienyrityksiä, rautatieasema sekä Kanadan ratsupoliisin toimisto. Gillamissa sijaitsee myös Fox Lake First Nation -intiaanireservaatti. Reservaatin asukkaat ovat aluetta ennen asuttaneiden cree-intiaanien jälkeläisiä. Suurin osa alkuperäiskansasta asuu joko kylässä tai reservaatin alueella läheisessä Birdin kylässä. Kylän alueella sijaitsee myös Sundancen aavekaupunki, joka rakennettiin Limestonen voimalaitoksen rakennustöiden tukikohdaksi. Rakennustöiden valmistuttua vireä Sundance muuttui asumattomaksi ja on osittain hävitetty. ==Aiheesta muualla== Luokka:Manitoban kylät
Lee Harris

Lee Harris on yhdysvaltalainen kirjailija, joka kirjoitti Policy Reviewin ja Tech Central Stationin. ==Lee Harrisin kirjoja== * Civilization and Its Enemies : The Next Stage of History (2004) * Let There Be Dark (1995) * Deliver us from evil (1988) Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Titsanidiini

pienoiskuva|243px|Sirdalud 4 mg -lääkepakkaus ja tabletteja.|alt= Titsanidiini on lihaksia rentouttava lääkeaine, joka vaikuttaa sentraalisesti eli keskushermoston kautta. Titsanidiinia käytetään kivuliaisiin lihaskouristuksiin ja neurologisiin sairauksiin liittyvään spastisuuteen eli lihasjäykkyyteen. Titsanidiini saattaa olla myös erittäin tehokas kipulääke esimerkiksi silloin, kun kipua synnyttävän aineenvaihduntahäiriön lähtölaukauksena on selkärangan fasettinivelen retkahduksen tai yliliikkuvuuden aiheuttama lihaskramppi. Titsanidiinin vaikutusmekanismi on selkäytimen presynaptisten alfareseptorien stimuloiminen, jolloin NMDA- reseptorien stimulaatio estyy ja lihasjännitys vähenee. Titsanidiini metaboloituu elimistössä lähinnä sytokromi P450 (CYP) 1A2 -entsyymin välityksellä. Näin ollen sitä ei tule käyttää yhdessä CYP1A2-entsyymin toimintaa estävien lääkeaineiden kanssa. Titsanidiinin sivuvaikutuksina voi esiintyä muun muassa syketason ja verenpaineen laskua, väsymystä, huimausta ja suun kuivumista. Suomessa titsanidiinia (titsanidiinihydrokloridi) myydään nimillä Sirdalud, Sirdalud Retard ja Tizanidin Orion.Ihmisille tarkoitettujen lääkevalmisteiden valmisteyhteenvedot ATC-koodin perusteella: M03BX02 Fimea. Lääkkeen toi markkinoille Novartis vuonna 1996. == Lähteet == * *Terveyskirjasto: Sirdalud *Lääkelaitos: Sirdalud *KEGG: Tizanidine *ChemBlink: Tizanidine === Viitteet === Luokka:Lihasrelaksantit Luokka:PKV- lääkkeet Luokka:Seulonnan keskeiset artikkelit Luokka:Alfa-2 adrenergisen reseptorin agonistit
Kesäolympialaiset 1916

VI olympiadin kisat myönnettiin pidettäviksi Berliinissä, Saksassa 1916, mutta olympiakisoja ei voitu järjestää ensimmäisen maailmansodan takia. ==Lähteet== Luokka:Peruutetut olympialaiset 1916
Kesäolympialaiset 1944

XIII olympiadin kisat myönnettiin pidettäviksi Lontoossa, Britanniassa 1944, mutta olympiakisoja ei voitu järjestää toisen maailmansodan takia. Kansainvälinen olympiakomitea myönsi vuoden 1944 kesäolympialaiset Lontoolle kesäkuussa 1939. Se voitti ensimmäisessä äänestyksessä Rooman, Detroitin, Lausannen, Ateenan, Budapestin, Helsingin ja Montrealin. Toinen maailmansota kuitenkin esti kisojen järjestämisen, kun syyskuussa Saksa valtasi Puolan ja Britannia ja Ranska julistivat sodan Saksalle. Toisen maailmansodan päättymisestä ehti kulua vain viisi kuukautta, kun Britannian olympiakomitean johtaja David Burghley matkusti Tukholmaan, missä hän ehdotti KOK:n puheenjohtajalle Sigfrid Edströmille Lontoon peruutettujen kisojen pitämistä vuonna 1948. Kesäolympialaiset 1948 myönnettiin Lontoolle maaliskuussa 1946. == Lähteet == Luokka:Peruutetut olympialaiset 1944 Luokka:Vuoden 1944 urheilu
TDK Cross Central

TDK Cross Central oli brittiläinen musiikkifestivaali. Se järjestettiin Kings Crossissa, Lontoossa. Festivaalilla ovat esiintyneet esimerkiksi Goldfrapp ja Grace Jones. Luokka:Musiikkitapahtumat Yhdistyneessä kuningaskunnassa Luokka:Lontoon tapahtumat
Samu

Samu on suomalainen miehen etunimi. Samun nimipäivä on 20. elokuuta, jolloin on myös Samin, Samulin ja Samuelin nimipäivä. Samu pohjautuu nimeen Samuel, joka on hepreaa ja tarkoittaa ’Jumalan kuulema’. Suomessa on vuoden 2019 loppuun mennessä ollut noin 6 170 Samua, joista suurin osa on syntynyt vuoden 1980 jälkeen. Nimi on käytössä myös Unkarissa. ==Tunnettuja Samuja== Listan henkilöt ovat suomalaisia, ellei toisin mainita. *Samu Airasvaara (s. 1989), jääkiekkomaalivahti *Samu Alanko (s. 1998), jalkapalloilija *Samu Bau (s. 2004), jääkiekkoilija *Samu Brusila (s. 1973), laulaja *Samu Castillejo, oik. Samuel Castillejo, (s. 1995) espanjalainen jalkapalloilija *Samu Fóti (1890–1916), unkarilainen telinevoimistejija ja kiekonheittäjä *Samu Haber (s. 1976), rockyhtye Sunrise Avenuen laulaja, kitaristi ja lauluntekijä *Samu Heikkilä (s. 1971), elokuvaleikkaaja, äänisuunnittelija ja käsikirjoittaja *Samu Isosalo (s. 1981), jääkiekkoilija *Samu Jalonen (s. 1962), jääkiekkoilija *Samu Kaaresvirta (s. 1981), koripalloilija *Samu Kemppi (s. 2002), kansalaisaktivisti, Apua Nuorille -järjestön perustaja *Samu Konttinen (s. 1973), toimitusjohtaja *Samu Koskenkorva (s. 2001), jääkiekkoilija *Samu- Jussi Koski (s. 1975), vaatesuunnittelija *Samu Kuitunen, jääkiekko- ja salibandyvalmentaja *Samu Kyhyräinen (s. 2003), pesäpalloilija *Samu Laitinen (s. 1999), jalkapalloilija *Samu Markkula (s. 1994), jääkiekkoilija *Samu Mikkonen (s. 1996), keskimatkojen juoksija *Samu-Petteri Mäkelä (s. 1986), jalkapalloilija *Samu Nieminen (s. 1992), jalkapalloilija *Samu Niskanen (s. 1971), historioitsija ja professori *Samu Nyström (s. 1975), historioitsija *Samu Omorodion, Samuel Omorodion (s. 2004), espanjalainen jalkapalloilija *Samu Paukkunen (s. 1977), virkamies, ulko- ja turvallisuuspolitiikan tutkija *Samu Pellikka (s. 1988), rock-kitaristi ja laulaja *Samu Perhonen (s. 1993), jääkiekkomaalivahti *Samu Ruisniemi (s. 1984), jalkapalloilija *Samu Ruskio (s. 1996), koripalloilija *Samu Salo, Insinööriliiton puheenjohtaja *Samu- Petri Simo (s. 1978), moukarinheittäjä *Samu Suoraniemi (s. 1994), jalkapalloilija *Samu Torsti (s. 1991), alppihiihtäjä *Samu Tuomaala (s. 2003), jääkiekkoilija *Samu Vainikainen (s. 1991), pesäpalloilija *Samu-Kalle Varonen (s. 1999), pesäpalloilija *Samu Vilkman (s. 1986), jääkiekkoilija *Samu Volotinen (s. 1998), jalkapallomaalivahti *Samu Wesslin (s. 1975), jääkiekkoilija ==Kuvitteellisia Samuja== *Samu Sirkka, Disneyn animaatiohahmo *Samu Suutari, lakimies Mikki Hiiri -sarjakuvissa *Samu, hahmo Lauren Childin lastenkirjoissa Samu ja Salla (myös niihin perustuvassa animaatiosarjassa) *Samu, hahmo Muumipeikko-sarjakuvassa == Lähteet == Luokka:Etunimet
Rotanev

Rotanev eli β Del on Delfiinin tähdistön kirkkain tähti, ja se on Maasta 97 valovuoden päässä. Tähti on nimetty italialaisen 1700- ja 1800-luvuilla vaikuttaneen tähtitieteilijän Niccolò Cacciatoren mukaan: tähti sai nimekseen hänen sukunimensä latinankielisen version väärinpäin kirjoitettuna; Cacciatore ja Venator tarkoittavat metsästäjää. Se on viisinkertainen tähti; järjestelmän komponentit A ja B ovat fyysinen pari, loput ovat optisia komponentteja. Pääparin jäsenet ovat kirkkaudeltaan +4,1m ja +5,1m, ja molemmat ovat spektriluokkaa F; loput ovat kirkkaudeltaan alle +10m. == Katso myös == Sualocin, α Del. == Lähteet == Luokka:Kaksoistähdet
A Different Beat

A Different Beat on irlantilaisen poikabändi Boyzonen toinen studioalbumi. Se julkaistiin vuonna 1996. ==Albumi== Albumilta julkaistiin kolme singleä. Ensimmäinen oli Bee Gees -cover "Words" lokakuussa 1996. Se nousi Britannian listan kärkeen, kuten myös albumi ja seuraava single, albumin nimikappale. Kolmas julkaisu oli "Isn't It a Wonder" maaliskuussa 1997, ja se sijoittui kakkoseksi. Albumi on tyyliltään edeltäjäänsä monimuotoisempi, ja se sai nimensäkin tästä syystä. Kappaleeseen "A Different Beat" on haettu vaikutteita Afrikasta, mikä ilmenee selvästi taustalaulusta ja sanoista, jotka kehottavat kaikkia maailman ihmisiä pitämään huolta toisistaan. Blue Mink -cover "Melting Pot" jatkaa samaa linjaa maailmanparannusteemallaan. Sitä seuraavat Stephen Gatelyn laulamat kappaleet Michael Jackson -cover "Ben" ja "Don't Stop Looking For Love". "Ben" on albumilla, koska se kuului Stephenin suosikkeihin. "Crying In the Night" oli yhtyeen jäsenten viesti juuri isäksi tulleelle Keith Duffylle. Albumin päättävä "She Moves Through the Fair" taas on vanha tunnettu irlantilainen kappale, jonka teki Phil Coulter. Vaikka levyllä on useita cover-versioita, jäsenillä on ansioita yhteensä yhdeksällä kappaleella. ==Kappaleet== # Paradise (Ronan Keating/Hedges/Brannigan) - 3.30 # A Different Beat (Keating/Gately/Lynch/Duffy/Brannigan/Hedges) - 4.10 # Melting Pot (Cooks & Greenway) - 3.33 # Ben (D. Black & W. Scharf) - 2.44 # Don't Stop Looking For Love (Billy Mann) - 4.12 # Isn't It A Wonder (Keating/Hedges/Brannigan) - 3.30 # Words (Barry, Robin & Maurice Gibb) - 3.55 # It's Time (Duffy/Gately/Keating/Lynch/Hedges/Brannigan) - 3.32 # Games of Love (Gately/Hedges/Brannigan) - 3.35 # Strong Enough (Harding/Curnow/Gallagher/Keating) - 3.37 # Heaven Knows (Keating/Hedges/Brannigan) - 4.02 # Crying In the Night (Gately/Keating/Lynch/Hedges/Brannigan) - 3.03 # Give a Little (Gately/Hedges/Brannigan) - 3.20 # She Moves Through the Fair (Phil Coulter) - 4.20 ==Videot== 150px|thumb|"A Different Beat" -single poikkesi yhtyeen aikaisemmasta ja myös myöhemmästä tuotannosta afrikkalaisten vaikutteidensa osalta * "A Different Beat" -lauluun oli alun perin tarkoitus kuvata musiikkivideo Afrikassa, mutta yhtye ei kiireiden vuoksi päässyt matkaan, joten vain kuvausryhmä lähti ja kuvasi tarvittavan materiaalin. Yhtye suoritti osuutensa studiossa Lontoossa. * "Isn't It a Wonder" -kappaleeseen kuvattiin video Australiassa. Different Beat, A Luokka:Boyzonen albumit
Richard Dansky

Richard Dansky on yhdysvaltalainen roolipeli- ja tietokonepelisuunnittelija ja kirjailija. Parhaiten Dansky tunnetaan White Wolf-kustantamon World of Darkness-maailmaan sijoittuvan Wraith: The Oblivion -pelin luojana. Hän on avustanut tai kirjoittanut muihinkin White Wolfin julkaisemiin peleihin. Kun kustantaja lakkautti Wraith-pelilinjan 1995 ilmestyneen toisen painoksen jälkeen, Dansky tuotti taustamateriaalia White Wolfin muihin peleihin, kuten Exaltediin, mutta siirtyi sitten tietokonepelien pariin Red Storm Entertainmentille. Hän on ollut mukana mm. Tom Clancy's -sarjan pelien suunnittelussa. Dansky on vieraillut Suomessa vuonna 2000 Ropecon-tapahtuman kunniavieraana. Luokka:Roolipelisuunnittelijat Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
CASA

thumb|right|300px|CASA 352L Construcciones Aeronáuticas S.A. (CASA) oli espanjalainen lentokoneita valmistanut yhtiö, jonka José Ortiz de Echagüe perusti 3. maaliskuuta 1923. Yhtiö valmisti aluksi lisenssillä ranskalaisia Brequet-lentokoneita Getafessa Madridin lähistöllä sijaitsevassa tehtaassa. Vuonna 1928 yhtiö perusti toisen tehtaan Cádiziin ja alkoi valmistaa lisenssillä Dornier Do J Wal -vesitasolentokoneita. Vuonna 1930 lensi yhtiön ensimmäinen itse kokonaan suunnittelema lentokone, CASA I. Espanjan sisällissodassa yhtiö tuotti koneita sekä Francon johtamille kansallismielisille että tasavaltalaisille, muiden muassa 250 kpl Polikarpov I-15 -hävittäjää. Sisällissodan jälkeen yhtiö alkoi valmistaa saksalaisia lentokoneita lisenssillä, joka jatkui pitkälle 1950-luvulle. Valmistusohjelmassa olivat muiden muassa Bücker Bü 133 Jungmeister (CASA 1133), Bücker Bü 131 Jungmann (CASA 1131) ja Heinkel He 111 (CASA 2111). Vuonna 1943 Espanjan valtio tuli osakkaaksi yhtiöön 33 %:n osuudella. Valtio nosti osuutensa vuoteen 1992 mennessä 99 %:iin. 1950-luvun lopulla yhtiö valmisti kotimarkkinoille kuljetuskoneita. Yhdysvaltojen sijoittaessa ilmavoimiensa koneita Espanjaan, CASA sai vuonna 1957 F-100 Super Sabre -koneiden huoltosopimuksen, samoin kuin Espanjan ilmavoimien T-33 -koneiden huollon. Vuonna 1962 yhtiö alkoi valmistaa lisenssillä Northrop F-5A -hävittäjäpommittajakoneita. Vuonna 1972 yhtiöön sulautettiin toinen espanjalainen lentokonevalmistaja Hispano Aviación S.A, joka oli aikanaan irtautunut Hispano-Suiza -yhtiöstä. Samana vuonna yhtiö liittyi Airbus- konsortioon. Vuonna 1999 CASA yhdistyi Aérospatiale-Matran ja DaimlerChrysler Aerospacen kanssa EADS-yhtiöksi. Tämän jälkeen CASA:n yksiköt saivat nimekseen EADS-CASA. Vuodesta 2009 lähtien CASA on osa Airbus Military-yhtiötä. Suomen ilmavoimat on hankkinut kolme CASA C-295M -konetta korvaamaan käytöstä poistuvat Fokker F.27 Friendship -koneet. Yhtiö on ollut mukana Eurofighter Typhoon -koneen kehityksessä. == Lentokoneet == Ennen vuotta 1945: *CASA I *CASA III *CASA 352 - lisenssiversio Junkers Ju 52-kuljetuskoneesta, jonka valmistus jatkui vuoteen 1957 *CASA Jungmann - lisenssiversio Bücker Bü 131-koulukoneesta - sen valmistus jatkui vuoteen 1957 *CASA 2111 - lisenssiversio Heinkel He 111-pommikoneesta - sen valmistus jatkui vuoteen 1948 asti. Vuoden 1945 jälkeen: *CASA C-101 Aviojet *CASA C 201 Alcotan *CASA C 202 Halcon *CASA C 207 Azor *CASA C 212 Aviocar *Airtech CN-235 (Airtech CN-235m CASA CN-235) *CASA C-295 *CASA C 401 == Lähteet == == Aiheesta muualla == * EADS-CASAn sivusto *
Nikinmäki

Nikinmäki () on Vantaan Korson suuralueella sijaitseva pientalovaltainen kaupunginosa. Se sijaitsee kaupungin koillisosassa, rajautuen lännessä Keravanjokeen ja Lahdentiehen, idässä Sipooseen ja pohjoisessa Keravaan. Sen naapurikaupunginosa Vantaalla on Keravanjoen länsipuolella sijaitseva Jokivarsi. Nikinmäki on omakotivaltainen kaupunginosa ja Vantaan vauraimpia alueita, joka sai ensimmäiset rivitalonsa 1980-luvulla ja kerrostalonsa vasta 2010-luvulla. Asuntojen keskikoko on 115 neliömetriä. Väestöstä noin 30 prosenttia on alle 16-vuotiaita, mikä on kaupungin korkein lukema ja kuvastaa perheiden suurta osuutta asukkaista naapurikaupunginosa Jokivarren tapaan. Vuoden 2020 lopussa 9,7 prosenttia väestöstä oli vieraskielisiä. Nikinmäessä toimii Jokivarren koulun opetuspiste (alakoulu), kaksi päiväkotia, ruokakauppa, pitseria ja puutarhamyymälä. Sipoontie jakaa alueen epävirallisesti Etelä- ja Pohjois-Nikinmäkeen. Eteläisemmässä Nikinmäessä kadut on nimetty hyönteisten mukaan ja Pohjois- Nikinmäessä kalojen sekä kalastusvälineiden nimillä. Nikinmäessä toimii asukasyhdistys Nikinmäen Omakotiyhdistys NIKO ry. ==Historia== Nikinmäki on kuulunut Tuusulan kuntaan kuuluneeseen Alikeravan kylään. Vuonna 1924 Kerava erotettiin Tuusulasta omaksi kauppalakseen, johon kuului myös Alikerava. Vuonna 1954 Nikinmäki liitettiin Helsingin maalaiskuntaan yhdessä Korson kanssa. Vuonna 1972 Helsingin maalaiskunta muutettiin Vantaan kauppalaksi ja tämä vuonna 1974 nykyiseksi Vantaan kaupungiksi. Helsingin ja Lahden välille rakennettiin 1950-luvulla uusi valtatie, Lahdentie (nykyinen seututie 140), joka kulkee Nikinmäen läpi Keravanjoen tuntumassa sen itäpuolella. ==Liikenneyhteydet== Pääväylät: Seututie 140 eli Lahdentie kulkee Nikinmäen länsipuolella etelästä pohjoiseen Nikinmäen läpi. Seututie 152 kulkee Nikinmäen läpi itä-länsisuunnassa jakaen kaupunginosan Etelä- ja Pohjois- Nikinmäkeen. Tie alkaa yhdystie 1521 -tienumerolla Nikkilästä ja kulkee Jokivarrentienä Vantaan rajalle saakka, jossa nimi muuttuu Sipoontieksi Lahdentielle saakka. Sen länsipuolella tie jatkaa Kulomäentienä Korson läpi Maantiekylään. Etelä-Nikinmäen itärajalla kulkee Vanha Porvoontie, jonka tienumero on 11576. ==Vesistö== Keravanjoki kulkee pohjois-eteläsuunnassa Nikinmäen läpi. Etelä-Nikinmäessä on uimaranta, rannalla ei kuitenkaan ole laituria. Rannalla on kaksi pukukoppia ja kesän uimakaudella bajamaja. Rannan vieressä on pysäköintialue, pieni lentopallokenttä, lasten leikkipaikka ja nuotiopaikka. Veden virtausnopeus vaihtelee ja vesi on ajoittain erittäin sameaa. ==Entisiä ja nykyisiä asukkaita== *vasemmistoaktivisti Oskar Engberg *laulaja ja näyttelijä Mira Luoti *poliitikko Mika Niikko *viihdealan yrittäjä Lasse Norres *autourheilija Keke Rosberg *elokuvaohjaaja Valentin Vaala ==Lähteet== ==Aiheesta muualla== * Nikinmäen omakotiyhdistys (Niko Ry) (nikinmaki.com) *
Heikki Huttunen

Heikki Huttusia ovat muun muassa: * Heikki Huttunen (1880–1947), suomalainen ampuja ja kolminkertainen olympiaedustaja. * Heikki Huttunen (s. 1998), suomalainen jääkiekkoilija * Heikki Huttunen (s. 1960), ortodoksinen pappi ja Suomen ekumeenisen neuvoston pääsihteeri vuosina 2006–2011 * Heikki Huttunen, MTV3:n uutistoimittaja
Nex

Nex oli Neste Oilin automaattiasemakonsepti, joka pyrki kilpailemaan ennen kaikkea hinnalla muiden halpa-asemien, kuten Shell Expressin ja Conoco Jetin kanssa. Kesällä 2006 Nex-asemia oli Suomessa noin 45 kappaletta. Ketju keskittyi pääosin Vaasa—Jyväskylä—Joensuu-linjan eteläpuolelle. Asemat tarjosivat pelkistetyn tuotevalikoiman, johon kuuluivat vain diesel ja 95-oktaaninen bensiini. Kustannusten alentamiseksi Nex-automaateissa kävivät maksuvälineinä ainoastaan pankki- ja luottokortit sekä Visa Electron. Bonus- ja kanta-asiakaskortteja ei hyväksytty. Neste Oil aloitti keväällä 2008 asemakonseptinsa uudistuksen. Uudistuksen myötä kaikki Nex- ja A24 -automaattiasemat muuttuivat joko Neste Oil Express tai Neste Oil -automaattiasemiksi. Uudistus valmistui kokonaisuudessaan vuonna 2010. Luokka:Entiset suomalaiset huoltoasemaketjut
Starkgrogg

Starkgrogg Starkgrogg Aluksen laji Satamajäänmurtaja-hinaaja Tunnuskirjaimet SKRG Rakennustelakka Viipurin Konepaja ja Laivatelakka, Viipuri Tilattu 1933 Kölinlasku huhtikuussa 1933 Vesillelasku 20. syyskuuta 1933 Luovutus 1933 Suurin pituus 23,24 m Tunnuspituus 22,73 m Leveys 6,76 m Suurin syväys 3,90 m Koneteho 400 hv Kantavuus 95 t Starkgrogg oli tukholmalainen satamajäänmurtaja-hinaaja, jonka rakensi insinööri K. Gustavssonin omistama ja johtama Viipurin Konepaja ja Laivatelakka. Aluksen tilasi tukholmalaisen A. F. Söderströmin rahtausliike Ångbåtsaktiebolag Grogg keväällä 1933. Kölinlasku tapahtui huhtikuussa ja 186 työläistä alkoi rakentaa alusta yötä päivää. Teräslaiva valmistui 20. syyskuuta 1933 ja sai nimekseen Starkgrogg, joka on suomeksi "vahva grogi". Nimeämiseen vaikutti se, että yhtiön aiempi, pienempi satamajäänmurtaja oli nimeltään Grogg. Uuden aluksen ohjasi kapteeni V. Hankala Viipurista Tukholmaan, jossa tapahtui luovutus ja Ruotsin lipun nosto. Starkgrogg toimi jäänmurtamisen ohella valtamerilaivojen kääntäjänä sekä niiden ruoka- ja vesivarastojen täydentäjänä. Alus varustettiin myös palosammutus- ja pelastustehtäviin. Aluksen vetoisuus oli ruotsalaisen mittaustavan mukaan 146 nettorekisteritonnia ja koneteho mittaustavasta riippuen 295–400 hevosvoimaa. ==Lähteet== * Laivastolehti 1933:11 s. 303 * Sveriges Skeppslista 1943 Luokka:Jäänmurtajat Luokka:Hinaajat
Kommunismin hävittämislaki

Kommunismin hävittämislaki () oli Etelä-Afrikassa vuonna 1950 voimaan tullut laki, jolla maan kommunistinen puolue kiellettiin. Laissa kommunismi määriteltiin "toiminnaksi, jonka tarkoituksena on aikaansaada minkä tahansa kaltainen poliittinen, teollinen, sosiaalinen tai taloudellinen muutos unionissa epäjärjestystä tai häiriötä edistämällä ... tai joka lisää vihamielisyyttä eurooppalaisten ja ei-eurooppalaisten rotujen välillä". Laki oikeutti oikeusministeriön keräämään listoja edellä mainittujen järjestöjen jäsenistä ja antamaan näille, yleensä viideksi vuodeksi kerrallaan, "pannamääräyksen", joka kielsi henkilöiden kaikki julkiset esiintymiset ja asumisen määrätyillä alueilla. Oikeusministerille myönnettiin lisäksi oikeus tutkia mitä tahansa yhteisöä, julistaa se laittomaksi ja takavarikoida sen varat. Hänellä oli lisäksi oikeus kieltää mikä hyvänsä julkinen kokoontuminen, jonka katsoi "edistävän kommunismia". Johtuen lain kommunismin laajasta määritelmästä oikeusistuimet tuomitsivat yleensä syytetyt "lainmukaisesta kommunismista" (). Vuonna 1982 laki korvattiin uudella sisäisen turvallisuuden lailla, joka kuitenkin sisälsi kaikki sen keskeiset pykälät. Lukuisia eteläafrikkalaisia järjestöjä, muun muassa ANC, PAC ja SAIC, kiellettiin kommunismin hävittämislain nojalla ja yli 2 000 ihmistä sai pannamääräyksen vuosien 1952 ja 1990 välisenä aikana. Luokka:Apartheid Luokka:Etelä-Afrikan laki
Hakulinen

Hakulinen on suomalainen sukunimi. Sukunimen alkuperä on savolais-karjalainen, mutta 1900-luvulle mentäessä melkein kaikki suvun edustajat ovat muuttaneet muualle Suomeen. == Tunnettuja Hakulisia == * Anrei Hakulinen (s. 1990), jääkiekkoilija * Ari Hakulinen (s. 1944), muusikko ja äänilevytuottaja * Auli Hakulinen (s. 1941), kielitieteilijä ja akatemiaprofessori * Daniela Hakulinen (s. 1984), elokuva- ja televisiokäsikirjoittaja * Eeva Hakulinen (s. 1974), näyttelijä * Heikki Hakulinen (1828–1881), maanviljelijä ja valtiopäivämies * Henna Hakulinen (s. 1992), pesäpalloilija * Herman Hakulinen (1866–1928), kansanedustaja * Janne Hakulinen (1906–1979), ammattiyhdistysjohtaja ja liikemies * Jussi Hakulinen (1964−2022), laulaja ja lauluntekijä * Lauri Hakulinen (1899–1985), suomen kielen professori * Markku Hakulinen (1956–1990), suomalainen jääkiekkoilija * Pekka Hakulinen (1817–1889), maanviljelijä ja valtiopäivämies * Pentti Hakulinen (s. 1947), toimitusjohtaja * Pirjo Ala-Kapee-Hakulinen (ent. Ala-Kapee, s. 1944), maaherra, kaupunginjohtaja, kansanedustaja ja ministeri * Veikko Hakulinen (1925–2003), hiihtäjä * Viljo Hakulinen (1922–1996), oikeuskanslerinviraston kansliapäällikkö, Veikko Hakulisen veli * Yrjö Hakulinen (1902–1974), juristi, hovioikeuden presidentti * Yrjö Hakulinen (s. 1952), jääkiekkoilija.
Faas Wilkes

Servaas "Faas" Wilkes (13. lokakuuta 1923 Rotterdam, Alankomaat – 15. elokuuta 2006 Rotterdam, Alankomaat) oli alankomaalainen 190 senttimetriä pitkä jalkapalloilija, joka oli pelipaikaltaan hyökkääjä. Urallaan muun muassa italialaisia Interiä ja Torinoa sekä espanjalaisia Valenciaa ja Levantea edustanut Wilkes oli yksi maansa ensimmäisistä ammattilaispelaajista. Peliuransa hän päätti vuonna 1964. Alankomaiden maajoukkueessa Wilkes pelasi 39 ottelua ja teki niissä huimat 35 maalia. Hänen maaottelumääränsä jäi pitkästä urasta huolimatta melko pieneksi, koska ajan sääntöjen mukaisesti ammattilaiset eivät saaneet pelata maaotteluita. Wilkesiltä väliin jäivät tuon säännön vuoksi väliin vuosien 1949–1956 maajoukkuepelit. Luokka:Alankomaalaiset jalkapalloilijat Luokka:Vuonna 1923 syntyneet Luokka:Vuonna 2006 kuolleet
Vinjetointi

Vinjetointi () on objektiivin tuottama optinen ilmiö jonka johdosta kuvan reuna-alueet ovat tummempia kuin keskialue. Vinjetointi johtuu siitä, että reunat saavat vähemmän valoa. Ilmiötä esiintyy yleensä laajakulmaobjektiiveilla otetuissa kuvissa. Suuren aukon valinta tai objektiivin eteen asetetut suotimet yleensä tehostavat vinjetointia. Vinjetointi on valokuvan ominaisuus. Tehokeinona käytettynä se kohdistaa katseen kuvan kirkkaampiin osiin jättäen vinjetoidut alueet vähemmälle huomiolle. Samaan perustuen vinjetointi voi olla myös tekninen apuväline häivyttämään objektiivien heikomman laatuista reunapiirtoa. Objektiivin tuottama vinjetointi voi olla myös epätoivottu ominaisuus, suoranainen virhe, silloin kun kuva halutaan olevan kaikilta osiltaan tasaisesti valottunut. Kuvankäsittely- tai vedostusvaiheessa vinjetointiin voidaan tehdä erilaisia muutoksia. Sitä voidaan vähentää tai lisätä, mutta myös muuttaa vinjetoinnin vaikutuksen laajuutta. Muutokset tehdään sen suhteen onko vinjetointi objektiivin tuottama epätoivottu virhe vai kuvaan liittyvä tehokeino. ==Aiheesta muualla== * Vantaan aikuislukion nettikurssisivuston esimerkki vinjetoinnista. Luokka:Valokuvauksen optiikka
Saalilainen laki

Saalilainen laki (latinaksi lex salica) on noin vuosina 507–511 keskiajan latinaksi kirjoitettu saalilaisten frankkien oikeuden kasuistinen koonnos. Se on vanhin ja tunnetuin länsigermaaninen lakikokoelma. Useissa käsikirjoituksissa on latinankielisen tekstin sekaan pantu muinaisfrankkilaisia sanoja (malbergiset glossat). Lain määräystä, jonka mukaan naisella ei ole oikeutta periä maata, jos on olemassa miespuolisia perillisiä, sovellettiin myöhemmin muun muassa Ranskan ja Espanjan kruununperimyksessä.Saalilainen laki, Tietosanakirja. Osa 8, palsta 462. Tietosanakirja-osakeyhtiö 1916 Lakikokoelman sai aikaan todennäköisesti kuningas Klodovig. Latinankielisen tekstin joukossa on monissa käsikirjoituksissa frankkien kielen sanoja. == Katso myös == *Germaaninen laki ==Lähteet== == Aiheesta muualla == Luokka:Ranskan historia Luokka:Oikeushistoria Luokka:Seulonnan keskeiset artikkelit
Volvo 8500

thumb|250px|Helsingin Bussiliikenteen maakaasukäyttöinen Volvo 8500LE Volvo 8500 on Volvon valmistama kaupunki- ja lähiliikennekäyttöön suunniteltu linja- auto. Se on rakennettu Volvo B12-alustalle, jossa moottori voi olla takana tai keskellä. Akseleita on kaksi tai kolme. Volvo 8500:aa on myös matalalattiaisena 8500LE (Low Entry) sekä matalalattiaisena nivelversiona 8500LEA, joita on runsaasti muun muassa Tukholmassa. Suomessa käytetään lähinnä 8500LE-versiota. Autoja on runsaasti Tampereen seudulla Länsilinjat Oy:llä. Lisäksi pääkaupunkiseudulla oli kaksi- tai kolmeakselisia maakaasuversioita (Volvo B10BLE-alustalla), ja nämä bussit omisti Helsingin Bussiliikenne. Myös Nobinalla on Turussa vara-autoina Volvo 8500LE- busseja. Ne ovat facelift-mallia, eli niissä on uudet 8900LE- keulat. ==Teknisiä tietoja (8500)== *Pituus: 12–18 m *Leveys: 2,55 m *Korkeus: 3,3 m *Matkatavaratila: n. 8 m3 *Moottori: 6-sylinterinen 12-litrainen dieselmoottori *Teho: DH12E 340 hv (1 700 Nm) tai DH12E 380 hv (1 850 Nm) *Päästöluokitus: Euro 4, saatavana Euro 5-päästövaatimukset täyttävä malli ==Aiheesta muualla== *Esittely HelB:n teleistä . Kuukankorpi. *Esittely HelB:n 2-akselisista . Kuukankorpi. 8500